Jerguš Bača

Jerguš Bača (* 4. január 1965, Liptovský Mikuláš) je bývalý slovenský hokejový obranca. Po ukončení hráčskej kariéry pôsobí ako tréner.

 Klubový hokej 

S hokejom začínal v rodnom meste, v klube MHk 32 Liptovský Mikuláš. V sezóne 1987/88 prestúpil z Iskry Banská Bystrica do Košíc ktoré hrávali v česko-slovenskej ligea získal s nimi federálny titul .V roku 1990 ho draftoval Hartford Whalers v 7. kole zo 141. miesta. 

Od sezóny 1990/91 pôsobil v Severnej Amerike, predovšetkým v nižších súťažiach. Za mužstvo AHL Springfield Indians odohral 150 zápasov, za Milwaukee Admirals v IHL 228 zápasov. 10 stretnutí odohral aj za Hartford Whalers. 

Od ročníka 1996/97 hral v Európe, prvý rok začal v českom HC Olomouc, v jeho priebehu prestúpil v HC Košice, kde účinkoval aj ďalšie dve sezóny, pričom v ročníku 1998/99 získal majstrovský titul. Následne pôsobil tri roky v nemeckom Revierlöwen Oberhausen. V sezóne 1999/00 mužstvo v baráži obhájilo účinkovanie v DEL. 

Od sezóny 2002/03 bol hráčom MHk 32 Liptovský Mikuláš, na play-off prvej posilnil Duklu Trenčín. V roku 2005 ukončil hráčsku kariéru.

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/- 1987/88  VSŽ Košice  ČSHL  1988/89 VSŽ Košice  ČSHL  423101346 1989/90  VSŽ Košice  ČSHL 4791625 1990/91  Springfield Indians  AHL576232989183131618 1991/92  Hartford Whalers  NHL10000  Springfield Indians  AHL6462026881106620 1992/93  Milwaukee Admirals  IHL7392938108603321993/94  Milwaukee Admirals  IHL6762735119311241994/95  Leksands IF  Elitserien3825750411261995/96  Milwaukee Admirals  IHL7431215130513481996/97  HC Olomouc  ČE524913109  HC Košice  SE72244-31997/98  HC Košice SE4410152516+31 1998/99  HC Košice SE535192476+151999/00  Revierlöwen Oberhausen  DEL491071785-81203316Klub hral baráž2000/01  Revierlöwen Oberhausen DEL605141994+7200027-12001/02  Revierlöwen Oberhausen DEL588142212002002/03  MHk 32 Liptovský MikulášSE46381144  Dukla Trenčín  SE62021010044142003/04  MHk 32 Liptovský Mikuláš  SE5336961-440008-22004/05  MHk 32 Liptovský Mikuláš  SE502911109-15510112-1

 Reprezentácia 

Reprezentoval Česko-Slovensko na MS 1989 a 1990, na oboch mužstvo vybojovalo bronzové medaily. Zúčastnil sa aj Kanadského pohára 1991.

Po vzniku slovenskej reprezentácie sa zúčastnil úspešnej olympijskej kvalifikácie v roku 1993, reprezentoval aj na ZOH 1994 v Lillehammeri (6. miesto), MS 1997 (9. miesto),1998 MS 1998 ( 7. miesto)a Svetovom pohári 1996 (7. miesto)

Tréner Ján Šterbák ho nominoval na ZOH 1998, no postihlo ho vírusové ochorenie (rovnako ako Róberta Pukaloviča), v priebehu letu zo Sappora do Nagana sa dokonca začal dusiť a lietadlo muselo núdzovo pristáť, obaja boli hospitalizovaní v miestnej nemocnici.

Ján Filc ho ako 37-ročného prekvapivo nominoval na MS 2002 vo švédskom Göteborgu. Nastupoval v obrannej formácii s Ladislavom Čiernym. Slovenské mužstvo dosiahlo najväčší úspech v histórii, keď sa po finálovom víťazstve 4:3 nad Ruskom stalo majstrom sveta.

Spolu v slovenskej reprezentácii odohral 75 zápasov, strelil 5 gólov.

 Štatistika na významných podujatiach  
 Rok  Z  G  A  B TM+/-Miesto MS 1989 1011214+23. MS 1990 8000163. KP 1991 50034+26.ZOH 1994 8123106. SP 1996 31016-37. MS 1997 80224-69.Majstrovstvá sveta v ľadovom hokeji 1998 |MS 1998||5||0||0|       7.
 MS 2002 901110+21.

 Trénerské pôsobenie 
Po ukončení aktívnej kariéry pôsobí ako tréner, bol asistent Milana Jančušku v MHk 32 Liptovský Mikuláš. V rokoch 20052006 bol asistentom vtedajšieho trénera slovenskej reprezentácie Františka Hossu, pričom mal na starosti obrancov.

1. apríla 2008 sa stal asistentom trénera Mhk Kežmarok Vladimíra Klingu.
 V nasledujúcej sezóne mužstvo neuspelo v baráži a vypadlo z extraligy.

Počas MS 2012 bol asistentom Vladimíra Vůjtka, keď dočasne nahradil Petra Oremusa, ktorý odstúpil z rodinných dôvodov. Slovensko sa prekvapivo prebojovalo až do finále a získalo striebornú medailu.

V máji 2023 sa Bača stal trénerom HK MŠK Indian Žiar nad Hronom pre sezónu 2023–24.
 Iné pôsobenie 
V roku 2003 bol zvolený do komisie športovcov Európskych olympijských výborov.

 Rodina 
Je ženatý, má syna a dcéru.

 Referencie 

 Externé odkazy 


Kategória:Slovenskí hokejisti
Kategória:Slovenskí hokejoví obrancovia
Kategória:Slovenskí olympionici
Kategória:Slovenskí hokejoví tréneri
Kategória:Hráči HC Košice
Kategória:Hráči Dukly Trenčín
Kategória:Hráči MHk 32 Liptovský Mikuláš
Kategória:Hráči Hartford Whalers
Kategória:Hráči Milwaukee Admirals
Kategória:Hráči Springfield Indians
Kategória:Hráči Leksands IF
Kategória:Hráči HC Olomouc
Kategória:Hráči Revierlöwen Oberhausen
Kategória:Majstri sveta v ľadovom hokeji
Kategória:Slovenskí hokejisti draftovaní NHL
Kategória:Hokejisti draftovaní klubom Hartford Whalers
Kategória:Účastníci MS v hokeji 1989
Kategória:Účastníci MS v hokeji 1990
Kategória:Účastníci MS v hokeji 1997
Kategória:Účastníci MS v hokeji 1998
Kategória:Účastníci MS v hokeji 2002
Kategória:Osobnosti z Liptovského Mikuláša